ข้อบัญญัติองค์การบริหารส่วนตำบลลือข้อบัญญัติองค์การบริหารส่วนตำบลลือเรื่องการบริหารกิจการสถานีสูบน้ำด้วยไฟฟ้าพ.ศ. ๒๕๕๙[๑] อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลลือโดยความเห็นชอบของสภาองค์การบริหารส่วนตำบลลือและนายอำเภอปทุมราชวงศา จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลลือ เรื่อง การบริหารกิจการสถานีสูบน้ำด้วยไฟฟ้าพ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลลือตั้งแต่วันถัดจากวันประกาศไว้โดยเปิดเผยณ ที่ทำการองค์การบริหารส่วนตำบลลือข้อ๓ ให้นายกองค์การบริหารส่วนตำบลลือเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อให้ปฏิบัติการเป็นไปตามข้อบัญญัตินี้หมวด ๑บททั่วไป ข้อ๔ ในข้อบัญญัตินี้องค์การบริหารส่วนตำบล หมายถึงองค์การบริหารส่วนตำบลลือเจ้าพนักงานท้องถิ่น หมายถึงนายกองค์การบริหารส่วนตำบลลือสถานีสูบน้ำ หมายความว่าสถานีสูบน้ำด้วยไฟฟ้าที่องค์การบริหารส่วนตำบลได้รับการถ่ายโอนจากส่วนราชการและรวมถึงสถานีสูบน้ำด้วยไฟฟ้าที่องค์การบริหารส่วนตำบลได้ก่อสร้างขึ้นเองด้วยเกษตรกรรม หมายความว่า การทำนา ทำไร่ ทำสวน ประมงเลี้ยงสัตว์ หรือเกษตรกรรมประเภทอื่นกลุ่มผู้ใช้น้ำ หมายความว่ากลุ่มบุคคลที่ได้มารวมตัวจัดตั้งขึ้นเพื่อดำเนินงานเกี่ยวกับการจัดการน้ำและใช้น้ำจากสถานีสูบน้ำเพื่อการเกษตรกรรมทั้งที่ได้จดทะเบียนตามกฎหมายหรือโดยการรับรองจากองค์การบริหารส่วนตำบลสมาชิกผู้ใช้น้ำ หมายความว่าผู้ที่ประกอบอาชีพด้านเกษตรกรรมที่มีพื้นที่ทำการเกษตรอยู่ในเขตบริการของสถานีสูบน้ำขององค์การบริหารส่วนตำบลลือและได้สมัครเป็นสมาชิกของกลุ่มผู้ใช้น้ำ โดยผู้นั้นจะมีกรรมสิทธิ์ในที่ดินสำหรับทำเกษตรกรรมหรือในฐานะผู้เช่าก็ได้คณะกรรมการ หมายความว่าคณะกรรมการบริหารกิจการสถานีสูบน้ำที่อยู่ในเขตขององค์การบริหารส่วนตำบลประธานกรรมการ หมายความว่าประธานคณะกรรมการบริหารกิจการสถานีสูบน้ำที่อยู่ในเขตขององค์การบริหารส่วนตำบลกรรมการ หมายความว่ากรรมการบริหารกิจการสถานีสูบน้ำที่อยู่ในเขตขององค์การบริหารส่วนตำบลข้อบังคับ หมายความว่าข้อบังคับเกี่ยวกับการบริหารกิจการสถานีสูบน้ำซึ่งออกโดยองค์การบริหารส่วนตำบลข้อ๕ สถานีสูบน้ำด้วยไฟฟ้าเป็นทรัพย์สินขององค์การบริหารส่วนตำบลและมอบหมายให้คณะกรรมการดำเนินการบริหารในเรื่องใดเรื่องหนึ่งได้ตามที่กำหนดไว้ในข้อบังคับหมวด ๒คณะกรรมการบริหารกิจการสถานีสูบน้ำ ข้อ๖ ให้มีคณะกรรมการบริหารสถานีสูบน้ำของสถานีสูบน้ำแต่ละแห่งมีจำนวนไม่น้อยกว่า ๗ คน แต่ไม่เกิน ๑๕ คนประกอบด้วยผู้แทนองค์การบริหารส่วนตำบลไม่น้อยกว่ากึ่งหนึ่งและผู้แทนกลุ่มผู้ใช้น้ำที่ได้รับเลือกตั้งจากสมาชิกผู้ใช้น้ำในพื้นที่บริการของสถานีสูบน้ำนั้นให้องค์การบริหารส่วนตำบลเป็นผู้จัดให้มีการเลือกตั้งคณะกรรมการในสัดส่วนของผู้แทนกลุ่มเกษตรกรผู้ใช้น้ำตามวรรคหนึ่งให้แล้วเสร็จภายในสามสิบวันนับแต่ข้อบัญญัตินี้มีผลใช้บังคับให้กรรมการคัดเลือกกันเองให้มีประธานกรรมการหนึ่งคนรองประธานกรรมการหนึ่งคน เหรัญญิกหนึ่งคน และเลขานุการหนึ่งคนให้ประธานกรรมการเป็นผู้แทนของคณะกรรมการข้อ๗ คณะกรรมการบริหารสถานีสูบน้ำมีอำนาจหน้าที่เกี่ยวกับการดำเนินการกิจการสถานีสูบน้ำตามที่กำหนดไว้ในข้อบังคับข้อ๘ บุคคลที่จะได้รับการเลือกตั้งจากสมาชิกผู้ใช้น้ำให้เป็นกรรมการต้องมีคุณสมบัติดังต่อไปนี้(๑)เป็นสมาชิกของกลุ่มผู้ใช้น้ำ(๒)มีสัญชาติไทยและมีอายุไม่ต่ำกว่ายี่สิบปีบริบูรณ์(๓)มีภูมิลำเนาหรือถิ่นที่อยู่เป็นประจำและมีชื่ออยู่ในทะเบียนบ้านในหมู่บ้านหรือชุมชนนั้น ๆติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้น้ำของกิจการสถานีสูบน้ำที่ตนจะดำรงตำแหน่งกรรมการ(๔)เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ๙ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำให้เป็นกรรมการคือ(๑)เป็นภิกษุ สามเณร นักพรต หรือนักบวช(๒)หูหนวกและเป็นใบ้ซึ่งไม่สามารถอ่านและเขียนหนังสือได้(๓)ติดยาเสพติดให้โทษ(๔)เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ๑๐ กรรมการมีวาระอยู่ในตำแหน่งคราวละสองปีนับแต่วันเลือกตั้งแต่อาจดำรงตำแหน่งติดต่อกันได้ เมื่อได้รับการเลือกตั้งอีกข้อ๑๑ กรรมการที่ได้รับเลือกตั้งจากสมาชิกผู้ใช้น้ำพ้นจากตำแหน่งเมื่อ(๑)ถึงคราวออกตามวาระ(๒)ตาย(๓)ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อผู้บริหารท้องถิ่น(๔)ไปเสียจากหมู่บ้านหรือชุมชนนั้น(๕)ปรากฏภายหลังว่าขาดคุณสมบัติตามข้อ ๘ หรือมีลักษณะต้องห้ามตามข้อ ๙(๖) ต้องโทษจำคุกฐานกระทำความผิดในคดีอาญายกเว้นการกระทำผิดในคดีลหุโทษ หรือกระทำความผิดโดยประมาทข้อ๑๒ กรรมการซึ่งเป็นผู้แทนองค์การบริหารส่วนตำบลตามข้อ๖ นอกจากจะพ้นตำแหน่งตามข้อ ๑๑แล้วอาจจะพ้นจากตำแหน่งตามที่นายกองค์การบริหารส่วนตำบลลือมีคำสั่งให้พ้นจากตำแหน่งข้อ๑๓ กรณีกรรมการที่เป็นผู้แทนกลุ่มผู้ใช้น้ำว่างลงเพราะเหตุอื่นใดนอกจากครบวาระให้องค์การบริหารส่วนตำบลจัดให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงที่วาระที่เหลือไม่ถึงหนึ่งร้อยแปดสิบวัน องค์การบริหารส่วนตำบลจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ๑๔ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๕ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาด และให้ถือว่าเป็นที่สุดข้อ๑๖ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุม และมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติหมวด ๓การบริหารกิจการสถานีสูบน้ำ ข้อ๑๗ การบริหารกิจการสถานีสูบน้ำให้เป็นไปตามข้อบังคับที่องค์การบริหารส่วนตำบลกำหนดและอาจมอบหมายให้คณะกรรมการดำเนินการดังนี้(๑)เงื่อนไขการรับสมัครสมาชิก(๒)สิทธิและหน้าที่ของสมาชิก(๓)กำหนดเวลาการสูบน้ำและพื้นที่ที่จะได้รับน้ำ(๔)อัตราค่าน้ำ ค่าบริการ และค่าธรรมเนียมที่จะเรียกเก็บจากสมาชิก(๕)เงื่อนไขเกี่ยวกับการขอใช้น้ำ การยกเลิกการใช้น้ำ(๖)หน้าที่ของคณะกรรมการผู้บริหารกิจการสถานีสูบน้ำ(๗)หน้าที่อื่น ๆข้อ๑๘ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะถือเป็นองค์ประชุมและให้ประธานกรรมการบริหารกิจการสถานีสูบน้ำ เป็นประธานในที่ประชุมข้อ๑๙ ผู้ที่ประสงค์จะใช้น้ำจากสถานีสูบน้ำจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการข้อ๒๐ ค่าธรรมเนียมการขอใช้น้ำ ค่าปรับค่าเชื่อมต่อการใช้น้ำ ให้เป็นไปตามข้อบังคับข้อ๒๑ ผู้ใดที่ทำให้ทรัพย์สินของสถานีสูบน้ำเสียหายผู้นั้นต้องชดใช้ค่าเสียหายให้แก่องค์การบริหารส่วนตำบลข้อ๒๒ ผู้ใดโดยทุจริตเอาน้ำจากสถานีสูบน้ำไปใช้หรือเปลี่ยนแปลงแก้ไขในตัวเลขในมาตรวัดน้ำ หรือกระทำการใด ๆก็ตามเพื่อเอาน้ำจากสถานีสูบน้ำไปใช้ให้งดจ่ายน้ำทันทีและจะต้องชดใช้ค่าเสียหายให้แก่องค์การบริหารส่วนตำบลข้อ๒๓ กรณีที่มีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้น จะถือว่ายังเป็นผู้ใช้น้ำอยู่ และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บหมวด ๔การรับเงินการเก็บรักษาเงิน และการจ่ายเงิน ข้อ๒๔ ระยะเวลาในการเก็บค่าน้ำและระยะเวลาในการค้างชำระค่าน้ำให้เป็นไปตามข้อบังคับข้อ๒๕ สถานีสูบน้ำอาจมีรายได้ดังนี้(๑)เงินค่าน้ำ(๒)เงินค่าธรรมเนียม เงินค่าปรับ(๓)เงินบริจาค(๔)เงินอุดหนุนจากองค์การบริหารส่วนตำบลข้อ๒๖ สถานีสูบน้ำอาจมีรายจ่ายดังนี้(๑)รายจ่ายค่ากระแสไฟฟ้า(๒)รายจ่ายในการดำเนินการเกี่ยวกับระบบการจ่ายน้ำ การบำรุงรักษาซ่อมแซมและการขยายกิจการสถานีสูบน้ำ(๓)รายจ่ายในการบริหารกิจการสถานีสูบน้ำ เช่น ค่าจ้างเจ้าหน้าที่ ค่าวัสดุ อุปกรณ์(๔)ค่าใช้จ่ายอื่น ๆ ตามที่องค์การบริหารส่วนตำบลกำหนด เช่น ค่าเบี้ยประชุมหรือค่าตอบแทนคณะกรรมการบริหารกิจการสถานีสูบน้ำข้อ๒๗ ให้คณะกรรมการหรือผู้ที่คณะกรรมการมอบหมายเป็นผู้เก็บรักษาเงินของกิจการสถานีสูบน้ำและนำรายได้ของกิจการสถานีสูบน้ำฝากทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้ฝากในวันทำการถัดไปและให้คณะกรรมการมอบหมายกรรมการอย่างน้อย ๒ คนเป็นผู้มีอำนาจเบิกจ่ายเงินของกิจการสถานีสูบน้ำข้อ๒๘ กรณีที่มีเหตุความจำเป็นที่คณะกรรมการต้องดำเนินการใดๆ เพื่อแก้ปัญหาการบริหารงานหรือเพื่อประโยชน์ในการบริการแก่ประชาชนและกรณีนั้นมีได้กำหนดไว้ในข้อบัญญัติ หรือข้อบังคับนี้ ให้คณะกรรมการแจ้งขอความเห็นชอบจากนายกองค์การบริหารส่วนตำบลก่อนที่จะดำเนินการประกาศ ณ วันที่ ๓๐พฤศจิกายน พ.ศ. ๒๕๕๙วิทยา ชาลีโสมปลัดองค์การบริหารส่วนตำบลปฏิบัติหน้าที่นายกองค์การบริหารส่วนตำบลลือปุณิกา/อัญชลี/จัดทำ๑ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๓ ง/หน้า ๗๔/๓๐ ตุลาคม ๒๕๖๐